Cecilia Brækhus

Cecilia Carmen Linda Brækhus (født 1981) er en norsk bokser og kickbokser. 

Brækhus var verdensmester i proffboksing i klassen weltervekt i forbundene World Boxing Association (WBA), World Boxing Council (WBC), World Boxing Organization (WBO), World Professional Boxing Federation (WPB) og International Boxing Federation (IBF). Hun ble med det den første kvinnelige bokser i verden med alle fem beltene. Hun mistet imidlertid alle titlene i august 2020 etter tap mot Jessica McCaskill i Tulsa, Oklahoma.Cecilia Brækhus mistet alle fem VM-beltene i natt - Aftenposten 16. august 2020

1. oktober 2016 tok Brækhus sin 29. strake seier ved slå franske Anne-Sophie Mathis på teknisk knockout 1:05 ut i andre runde av The Homecoming, hennes første proffkamp på norsk jord etter opphevelsen av lov om forbud mot profesjonell boksing og endringen av knockoutloven.

Av 42 proffkamper har Brækhus 39 seiere (ni på knockout), én uavgjort og to tap.

 Liv 
Brækhus ble adoptert fra Colombia da hun var to og et halvt år gammel, og vokste opp i Sandviken i Bergen. Hun var innom flere typer idrett før hun begynte med kickboksing i skjul 14 år gammel. Hun kom på landslaget som 16-åring og vant både EM- og VM-gull. Senere gikk hun over til boksing. Etter en periode som amatørbokser begynte hun med proffboksing, men etter fire kamper sluttet hun da hun mistrivdes med treningsforholdene på Melhus utenfor Trondheim. Etter en liten periode bestemte hun seg for å fortsette, og i november 2007 tegnet hun kontrakt med den tyske klubben Sauerland Event.Skannet hjernen før VM-kampen, Bergens Tidende, 11. mars 2009

Brækhus deltok i TV-serien Zebra Grand Prix høsten 2009 og Best av de beste julen 2011.

Hun er 171 cm høy. Matchvekt 65,7 kg. Hun er bosatt i Berlin.

 Idrettsgallaen 
Brækhus ble nominert til «Årets navn» på Idrettsgallaen 2010 og Idrettsgallaen 2011, vant denne klassen på Idrettsgallaen 2013 og vant «Åpen klasse» i 2011.

 Meritter som amatør 
Boksing
 Nordisk mester 2006 (mot Vinni Skovgaard)Women's Boxing - Cecilia Braekhus biographyNettavisen.no - Nytt boksegull til Brækhus (27. mars 2006)
 VM-sølv 2005 (mot Julia Nemtsova)Nettavisen.no – VM-sølv til Brækhus  (2. oktober 2005)
 EM-gull 2005 (mot Julia Nemtsova)VG.no - EM-gull i nervedrama
 EM-sølv 2004 (mot Vinni Skovgaard)

Hun bokset åtti kamper som amatør og hadde 75 seire.

Kickboksing (semikontakt)
 VM-gull 2003 (for amatører)
 EM-gull 2003 (for amatører) 
 Tre NM-gull 
 To kongepokaler

 Meritter som proffbokser 
Brækhus innehar tre Guinness-rekorder som proffbokser:
 Lengste innehaver av alle de store beltene (WBO, WBC, WBA og IBF) i en vektklasse (weltervekt): 5 år og 337 dager (–)
 Lengste regjerende verdensmester (WBC) i kvinneboksing: 11 år og 154 dager (–)
 Flest kamper på rad uten tap i kvinneboksing: 36 (–)

Hun var den første kvinnelige bokseren til å inneha alle fem beltene (WBO, WBC, WBA, IBF og WBPF), i tillegg hadde hun også IBO-beltet.

13. september 2018 mottok hun Ring Magazines «pound for pound»-tittelbelte, og ble den første kvinnen i beltets 96-årige historie til å motta det.

I 2010 ble hun kåret til «Female Boxer of the Year» av det tyske boksemagasinet BoxSport.

 Kamp Resultat Avgjort Dato Motstander Runder Sted Kommentar 1  Seier  Poeng  20. januar 2007   4  Basel i Sveits   2  Seier    7. februar 2007    2  Brussel i Belgia  3  Seier  Poeng  26. mai 2007    4  Bamberg i Tyskland  4  Seier   Poeng 23. juni 2007    6  Zwickau i Tyskland  5  Seier    26. januar 2008    4  Berlin i Tyskland  6  Seier  Poeng  29. mars 2008    6  Kiel i Tyskland    7  Seier  Poeng  17. mai 2008    6  Bayreuth i Tyskland  8  Seier  Poeng  21. juni 2008    6  Hollywood i USA  9  Seier  Poeng  20. september 2008    8  Bielefeld i Tyskland  10  Seier  Poeng  25. oktober 2008     8  Oldenburg i Tyskland  11  Seier  Poeng  14. mars 2009   10  Kiel i Tyskland Vant WBA- og WBC-beltet 12  Seier  Poeng  30. mai 2009    10  Helsingfors i Finland  13  Seier  Poeng  12. september 2009    10  Herning i Danmark  14  Seier  Poeng  15. mai 2010    10  Herning i Danmark  Vant WBO-beltet 15  Seier    30. oktober 2010    7  Rostock i Tyskland  Vant WPBF-beltet16  Seier    20. november 2010    3  Herning i Danmark 17  Seier  Poeng  2. april 2011    10  Herning i Danmark 18  Seier  Poeng  7. mai 2011    10  København i Danmark 19  Seier    3. desember 2011    10  Helsingfors i Finland 20  Seier  Poeng  2. juni 2012    10  Herning i Danmark 21  Seier  Poeng  22. september 2012    10  Frederikshavn i Danmark 22  Seier    13. april 2013    3  Frederikshavn i Danmark 23  Seier    7. september 2013    9  Frederikshavn i Danmark 24  Seier  Poeng  1. februar 2014    10  Frederikshavn i Danmark 25  Seier  Poeng  7. juni 2014    10  Schwerin i Tyskland 26  Seier  Poeng  13. september 2014    10  København i Danmark  Vant IBF-beltet27  Seier  Poeng  29. november 2014    10  Frederiksberg i Danmark  Vant IBO-beltet28  Seier  Poeng  27. februar 2016    10  Halle i Tyskland 29  Seier    1. oktober 2016    2  Oslo Spektrum i Norge  The Homecoming30   Seier  Poeng 24. februar 2017    10  Oslo Spektrum i Norge  The Nordic Rumble31  Seier  Poeng  9. juni 2017    10  Koengen i Norge  Battle of Bergen32  Seier  21. oktober 2017    6  Oslofjord Convention Center i Norge  Oslofjord Fight Night33 Seier  Poeng 5. mai 2018    10  StubHub Center i USA  Mexican Style 234 Seier  Poeng 21. juli 2018    10  Olimpijskij i Russland  World Boxing Super Series35 Seier  Poeng 8. desember 2018    10  StubHub Center i USA  Undisputed36 Seier  Poeng 30. november 2019    10  Casino de Monte-Carlo i Monaco  Monte-Carlo Showdown37 Tap  Poeng  15. august 2020    10  Tulsa i USA  Matchroom38 Tap  Poeng  14. mars 2021    10  Dallas i USA  39 Seier  Poeng  18. desember 2022    6  California i USA 40 Uavgjort  Poeng  7. oktober 2023    10  Sheffield i England  41 Seier  Poeng  10. august 2024    10  Las Vegas i USA  42 Seier  Poeng  4. oktober 2025    10  Nova Spektrum i Norge  The Final BellVant WBC- og WBO-beltetKarrierens siste kamp 

 Referanser 

 Eksterne lenker 




  Faktor: Cecilia Brækhus på NRK (dokumentar)


Kategori:Norske boksere
Kategori:Norske kickboksere
Kategori:Best av de beste-deltakere
Kategori:Nordmenn av colombiansk opphav
Kategori:Weltervektsboksere
Kategori:Kongepokalvinnere i kickboksing
Kategori:71 grader nord kjendis-deltakere
Kategori:Norgesmestere i kickboksing
Kategori:Verdensmestere i kickboksing
Kategori:Adopterte nordmenn
Kategori:Nordmenn født i Colombia
Kategori:personer fra Cartagena i Colombia
Kategori:Personer fra Bergen kommune